CELEX: 32016R0460
Language: hu
Date: 2016-03-30 00:00:00
Title: A Bizottság (EU) 2016/460 rendelete (2016. március 30.) a környezetben tartósan megmaradó szerves szennyező anyagokról szóló 850/2004/EK európai parlamenti és tanácsi rendelet IV. és V. mellékletének módosításáról

31.3.2016   
               
               
                  HU
               
               
                  Az Európai Unió Hivatalos Lapja
               
               
                  L 80/17
               
            A BIZOTTSÁG (EU) 2016/460 RENDELETE
      (2016. március 30.)
      a környezetben tartósan megmaradó szerves szennyező anyagokról szóló 850/2004/EK európai parlamenti és tanácsi rendelet IV. és V. mellékletének módosításáról
      AZ EURÓPAI BIZOTTSÁG,
      tekintettel az Európai Unió működéséről szóló szerződésre,
      tekintettel a környezetben tartósan megmaradó szerves szennyező anyagokról és a 79/117/EGK irányelv módosításáról szóló, 2004. április 29-i 850/2004/EK európai parlamenti és tanácsi rendeletre (1) és különösen annak 7. cikke (4) bekezdésének a) pontjára és (5) bekezdésére, valamint 14. cikke (2) és (4) bekezdésére,
      mivel:
      
                  (1)
               
               
                  Az uniós jogban a 850/2004/EK rendelet hajtja végre a 2006/507/EK tanácsi határozat (2) értelmében a Közösség nevében jóváhagyott, a környezetben tartósan megmaradó szerves szennyező anyagokról szóló Stockholmi Egyezményben (a továbbiakban: az egyezmény) és a 2004/259/EK tanácsi határozat (3) értelmében a Közösség nevében jóváhagyott, a nagy távolságra jutó, országhatárokon átterjedő levegőszennyezésről szóló 1979. évi egyezményhez csatolt jegyzőkönyvben meghatározott kötelezettségvállalásokat.
               
            
                  (2)
               
               
                  Az egyezmény részes felei konferenciájának 2013. április 28. és május 10. között tartott hatodik ülésén a felek megállapodtak abban, hogy az egyezmény A. mellékletébe (Kiküszöbölés) fel kell venni a hexabróm-ciklododekánt (a továbbiakban: HBCDD). A HBCDD-nek az Egyezmény alapján történő kiküszöbölésére azonban egy speciális kivétel fenntartása mellett kerül sor: a HBCDD-nek az épületekbe beépített expandált polisztirolban és extrudált polisztirolban való felhasználására, valamint a HBCDD ilyen célú gyártására a kiküszöbölés nem terjed ki.
               
            
                  (3)
               
               
                  Az egyezmény módosítása következtében szükség van a 850/2004/EK rendelet IV. és V. mellékletének módosítására, nevezetesen a HBCDD felvételére e mellékletekbe a koncentráció-határértékek megadásával, hogy biztosítható legyen a HBCDD-t tartalmazó hulladékoknak az egyezmény rendelkezéseinek megfelelő kezelése. A HBCDD-t fel kell venni a 850/2004/EK rendelet IV. és V. mellékletébe.
               
            
                  (4)
               
               
                  A 850/2004/EK rendelet IV. és V. mellékletében szerepeltetendő koncentráció-határértékek az e mellékletek korábbi módosításai esetében is alkalmazott módszertan alapján kerültek megállapításra (4). A HBCDD lebontására vagy visszafordíthatatlan átalakítására figyelemmel a javasolt koncentráció-határértékek tűnnek a legmegfelelőbbnek az emberi egészség és a környezet védelme szempontjából. A műszaki fejlődéssel és különösen a veszélyes hulladékok országhatárokat átlépő szállításának ellenőrzéséről és ártalmatlanításáról szóló Bázeli Egyezmény technikai iránymutatásainak (5) felülvizsgálatával való összhang érdekében a IV. mellékletben előírt koncentrációs határértéket a Bizottságnak a hatálybalépésétől számított három éven belül felül kell vizsgálnia a határérték csökkentése szándékával.
               
            
                  (5)
               
               
                  Annak érdekében, hogy a vállalatoknak és az illetékes hatóságoknak elegendő idejük álljon rendelkezésre az új követelményekhez való alkalmazkodásra, célszerű, ha e rendeletet csupán a közzétételétől számított hat hónap elteltével kell alkalmazni.
               
            
                  (6)
               
               
                  Az e rendeletben előírt intézkedések összhangban vannak a 2008/98/EK európai parlamenti és tanácsi irányelv (6) 39. cikke alapján létrehozott bizottság véleményével,
               
            ELFOGADTA EZT A RENDELETET:
      1. cikk
      A 850/2004/EK rendelet IV. és V. melléklete e rendelet mellékletének megfelelően módosul.
      2. cikk
      Ez a rendelet az Európai Unió Hivatalos Lapjában való kihirdetését követő huszadik napon lép hatályba.
      Ez a rendelet 2016. szeptember 30-tól alkalmazandó.
      
         Ez a rendelet teljes egészében kötelező és közvetlenül alkalmazandó valamennyi tagállamban.
         Kelt Brüsszelben, 2016. március 30-án.
         
            
               a Bizottság részéről
            
            
               az elnök
            
            Jean-Claude JUNCKER
         
      
      
         (1)  HL L 158., 2004.4.30., 7. o.
      
      
         (2)  A Tanács 2004. október 14-i 2006/507/EK határozata a környezetben tartósan megmaradó szerves szennyező anyagokról szóló Stockholmi Egyezménynek az Európai Közösség részéről való megkötéséről (HL L 209., 2006.7.31., 1. o.).
      
         (3)  A Tanács 2004. február 19-i 2004/259/EK határozata a nagy távolságra jutó, országhatárokon átterjedő levegőszennyezésről szóló 1979. évi egyezményhez kapcsolódóan a környezetben tartósan megmaradó szerves szennyező anyagokról szóló jegyzőkönyvnek az Európai Közösség nevében történő megkötéséről (HL L 81., 2004.2.19., 35. o.).
      
         (4)  A Tanács 2006. július 18-i 1195/2006/EK rendelete a környezetben tartósan megmaradó szerves szennyező anyagokról szóló 850/2004/EK európai parlamenti és tanácsi rendelet IV. mellékletének módosításáról (HL L 217., 2006.8.8., 1. o.), a Tanács 2007. február 16-i 172/2007/EK rendelete a környezetben tartósan megmaradó szerves szennyező anyagokról szóló 850/2004/EK európai parlamenti és tanácsi rendelet V. mellékletének módosításáról (HL L 55., 2007.2.23., 1. o.), a Bizottság 2010. augusztus 24-i 756/2010/EU rendelete a környezetben tartósan megmaradó szerves szennyező anyagokról szóló 850/2004/EK európai parlamenti és tanácsi rendeletnek a IV. és V. melléklete tekintetében történő módosításáról (HL L 223., 2010.8.25., 20. o.) és a Bizottság 2014. december 17-i 1342/2014/EU rendelete a környezetben tartósan megmaradó szerves szennyező anyagokról szóló 850/2004/EK európai parlamenti és tanácsi rendeletnek a IV. és V. melléklete tekintetében történő módosításáról (HL L 363., 2014.12.18., 67. o.).
      
         (5)  BC-12/3. határozat
      
         (6)  Az Európai Parlament és a Tanács 2008. november 19-i 2008/98/EK irányelve a hulladékokról és egyes irányelvek hatályon kívül helyezéséről (HL L 312., 2008.11.22., 3. o.).
      
         MELLÉKLET
         A 850/2004/EK rendelet IV. mellékletének táblázata a következő sorral egészül ki:
         
            
               A 7. cikkben előírt hulladékgazdálkodási rendelkezések hatálya alá tartozó anyagok jegyzéke
            
            
                        Anyag
                     
                     
                        CAS-szám
                     
                     
                        EK-szám
                     
                     
                        A 7. cikk (4) bekezdésének a) pontjában említett koncentráció-határértékek
                     
                  
                        „Hexabróm-ciklododekán (*)
                        
                     
                     
                        25637-99-4,
                        3194-55-6,
                        134237-50-6,
                        134237-51-7,
                        134237-52-8
                     
                     
                        247-148-4
                        221-695-9
                     
                     
                        1 000  mg/kg, amely határértéket a Bizottság legkésőbb 2019.4.20-ig felülvizsgálja
                     
                  
         A 850/2004/EK rendelet V. mellékletének 2. részében szereplő táblázat helyébe a következő táblázat lép:
         
            
                        „A hulladék besorolása a 2000/532/EK bizottsági határozat szerint
                     
                     
                        A IV. mellékletben felsorolt anyagok maximális koncentráció-határértékei (1)
                        
                     
                     
                        Művelet
                     
                  
                        10 
                     
                     
                        TERMIKUS FOLYAMATOKBÓL SZÁRMAZÓ HULLADÉKOK
                     
                     
                        Alkánok, 10-13 szénatomszámú, klór (rövidláncú klórozott paraffinok) (SCCP-k): 10 000  mg/kg;
                        Aldrin: 5 000  mg/kg;
                        Klórdán: 5 000  mg/kg;
                        Klórdekon: 5 000  mg/kg;
                        DDT (1,1,1-triklór-2,2-bisz (4-klór-fenil)etán): 5 000  mg/kg;
                        Dieldrin: 5 000  mg/kg;
                        Endoszulfán: 5 000  mg/kg;
                        Endrin: 5 000  mg/kg;
                        Heptaklór: 5 000  mg/kg;
                        Hexabróm-bifenil: 5 000  mg/kg;
                        Hexabróm-ciklododekán (3): 1 000  mg/kg;
                        Hexaklór-benzol: 5 000  mg/kg;
                        Hexaklór-butadién: 1 000  mg/kg;
                        Hexaklór-ciklohexánok, beleértve a lindánt: 5 000  mg/kg
                        Mirex: 5 000  mg/kg;
                        Pentaklór-benzol: 5 000  mg/kg;
                        Perfluoroktán-szulfonsav és származékai (PFOS) (C8F17SO2X) (X = OH, fémsó (O-M+), halogenid, amid és más származékok, beleértve a polimereket is): 50 mg/kg
                        Poliklórozott bifenilek (PCB) (4): 50 mg/kg;
                        Poliklórozott dibenzo-p-dioxinok és dibenzofuránok: 5 mg/kg
                        Poliklórozott naftalinok*: 1 000  mg/kg;
                        A tetrabróm-difenil-éter (C12H6Br4O), a pentabróm-difenil-éter (C12H5Br5O), a hexabróm-difenil-éter (C12H4Br6O) és a heptabróm-difenil-éter (C12H3Br7O) együttes koncentrációja: 10 000  mg/kg;
                        Toxafén: 5 000  mg/kg;
                     
                     
                        Az állandó tárolás csak akkor engedélyezett, ha az alábbi feltételek mindegyike teljesül:
                        
                                    (1)
                                 
                                 
                                    A tárolás az alábbi helyszínek egyikén történik:
                                    
                                                —
                                             
                                             
                                                biztonságos, mély, földalatti, kemény sziklaképződményben,
                                             
                                          
                                                —
                                             
                                             
                                                sóbányában,
                                             
                                          
                                                —
                                             
                                             
                                                veszélyes hulladékok elhelyezésére szolgáló hulladéklerakóban, feltéve, hogy a hulladék a műszakilag megvalósítható mértékben szilárdított vagy részben stabilizált állapotban van a 2000/532/EK határozat 19 03. alfejezetében a hulladékok besorolására előírtak szerint.
                                             
                                          
                              
                                    (2)
                                 
                                 
                                    Az 1999/31/EK tanácsi irányelv (5) és a 2003/33/EK tanácsi határozat (6) rendelkezéseit tiszteletben tartották.
                                 
                              
                                    (3)
                                 
                                 
                                    Bizonyított, hogy a kiválasztott eljárás környezetvédelmi szempontból a legkedvezőbb.
                                 
                              
                  
                        10 01 
                     
                     
                        Erőművekből és (a 19 kivételével) egyéb égetőművekből származó hulladékok
                     
                  
                        10 01 14  * (2)
                        
                     
                     
                        Együttégetésből származó, veszélyes anyagokat tartalmazó hamu, salak és kazánpor
                     
                  
                        10 01 16  *
                     
                     
                        Együttégetésből származó, veszélyes anyagokat tartalmazó pernye
                     
                  
                        10 02 
                     
                     
                        Vas- és acéliparból származó hulladékok
                     
                  
                        10 02 07  *
                     
                     
                        Gázok kezeléséből származó, veszélyes anyagokat tartalmazó szilárd hulladékok
                     
                  
                        10 03 
                     
                     
                        Alumínium termikus kohászatából származó hulladékok
                     
                  
                        10 03 04  *
                     
                     
                        Elsődleges termelésből származó salak
                     
                  
                        10 03 08  *
                     
                     
                        Másodlagos termelésből származó sósalak
                     
                  
                        10 03 09  *
                     
                     
                        Másodlagos termelésből származó feketesalak
                     
                  
                        10 03 19  *
                     
                     
                        Veszélyes anyagokat tartalmazó füstgázpor
                     
                  
                        10 03 21  *
                     
                     
                        Veszélyes anyagokat tartalmazó egyéb részecskék és por (beleértve a golyósmalmok porát is)
                     
                  
                        10 03 29  *
                     
                     
                        Sósalak és feketesalak kezeléséből származó, veszélyes anyagokat tartalmazó hulladékok
                     
                  
                        10 04 
                     
                     
                        Ólom termikus kohászatából származó hulladékok
                     
                  
                        10 04 01  *
                     
                     
                        Elsődleges és másodlagos termelésből származó salak
                     
                  
                        10 04 02  *
                     
                     
                        Elsődleges és másodlagos termelésből származó kohósalak (fémsalak) és fölözékek
                     
                  
                        10 04 04  *
                     
                     
                        Füstgázpor
                     
                  
                        10 04 05  *
                     
                     
                        Egyéb részecskék és por
                     
                  
                        10 04 06  *
                     
                     
                        Gázok kezeléséből származó szilárd hulladékok
                     
                  
                        10 05 
                     
                     
                        Cink termikus kohászatából származó hulladékok
                     
                  
                        10 05 03  *
                     
                     
                        Füstgázpor
                     
                  
                        10 05 05  *
                     
                     
                        Gázok kezeléséből származó szilárd hulladékok
                     
                  
                        10 06 
                     
                     
                        Réz termikus kohászatából származó hulladékok
                     
                  
                        10 06 03  *
                     
                     
                        Füstgázpor
                     
                  
                        10 06 06  *
                     
                     
                        Gázok kezeléséből származó szilárd hulladékok
                     
                  
                        10 08 
                     
                     
                        Egyéb nemvasfémek termikus kohászatából származó hulladékok
                     
                  
                        10 08 08  *
                     
                     
                        Elsődleges és másodlagos termelésből származó sósalak
                     
                  
                        10 08 15  *
                     
                     
                        Veszélyes anyagokat tartalmazó füstgázpor
                     
                  
                        10 09 
                     
                     
                        Vasöntvények készítéséből származó hulladékok
                     
                  
                        10 09 09  *
                     
                     
                        Veszélyes anyagokat tartalmazó füstgázpor
                     
                  
                        16 
                     
                     
                        A JEGYZÉKBEN KÖZELEBBRŐL NEM MEGHATÁROZOTT HULLADÉKOK
                     
                  
                        16 11 
                     
                     
                        Bélés- és tűzálló anyagok hulladékai
                     
                  
                        16 11 01  *
                     
                     
                        Kohászati folyamatokban használt, veszélyes anyagokat tartalmazó, szénalapú bélés- és tűzálló anyagok
                     
                  
                        16 11 03  *
                     
                     
                        Kohászati folyamatokban használt, veszélyes anyagokat tartalmazó, egyéb bélés- és tűzálló anyagok
                     
                  
                        17 
                     
                     
                        ÉPÍTÉSI ÉS BONTÁSI HULLADÉKOK (BELEÉRTVE A SZENNYEZETT TERÜLETEKRŐL KITERMELT FÖLDET IS)
                     
                  
                        17 01 
                     
                     
                        Beton, tégla, cserép és kerámia
                     
                  
                        17 01 06  *
                     
                     
                        Veszélyes anyagokat tartalmazó beton-, tégla-, cserép- és kerámiafrakció vagy ezek keveréke
                     
                  
                        17 05 
                     
                     
                        Föld (beleértve a szennyezett területekről származó kitermelt földet), kövek és kotrási meddő
                     
                  
                        17 05 03  *
                     
                     
                        Veszélyes anyagokat tartalmazó föld és kövek
                     
                  
                        17 09 
                     
                     
                        Egyéb építési és bontási hulladékok
                     
                  
                        17 09 02  *
                     
                     
                        PCB-ket tartalmazó építési és bontási hulladékok, a PCB-tartalmú berendezések kivételével
                     
                  
                        17 09 03  *
                     
                     
                        Veszélyes anyagokat tartalmazó egyéb építési és bontási hulladékok (beleértve a vegyes hulladékot is)
                     
                  
                        19 
                     
                     
                        HULLADÉKGAZDÁLKODÁSI LÉTESÍTMÉNYEKBŐL, A SZENNYVIZEKET KELETKEZÉSÜK TELEPHELYÉN KÍVÜL KEZELŐ SZENNYVÍZTISZTÍTÓKBÓL, ILLETVE AZ IVÓVÍZ- ÉS IPARIVÍZ-SZOLGÁLTATÁSBÓL SZÁRMAZÓ HULLADÉKOK
                     
                  
                        19 01 
                     
                     
                        Hulladék égetéséből vagy pirolíziséből származó hulladékok
                     
                  
                        19 01 07  *
                     
                     
                        Gázok kezeléséből származó szilárd hulladékok
                     
                  
                        19 01 11  *
                     
                     
                        Veszélyes anyagokat tartalmazó kazánhamu és salak
                     
                  
                        19 01 13  *
                     
                     
                        Veszélyes anyagokat tartalmazó pernye
                     
                  
                        19 01 15  *
                     
                     
                        Veszélyes anyagokat tartalmazó kazánpor
                     
                  
                        19 04 
                     
                     
                        Üvegesített (vitrifikált) és üvegesítésből származó hulladékok
                     
                  
                        19 04 02  *
                     
                     
                        Pernye és egyéb füstgázkezelési hulladékok
                     
                  
                        19 04 03  *
                     
                     
                        Nem üvegesített (vitrifikált) szilárd fázis
                     
                  A poliklórozott dibenzo-p-dioxinok és dibenzofuránok (PCDD-k/PCDF-ek) koncentráció-határértékének kiszámítása a következő toxicitási egyenérték-tényezők (TEF-ek) alapján történik:
            
                        PCDD
                     
                     
                        TEF
                     
                  
                        2,3,7,8-TeCDD
                     
                     
                        1
                     
                  
                        1,2,3,7,8-PeCDD
                     
                     
                        1
                     
                  
                        1,2,3,4,7,8-HxCDD
                     
                     
                        0,1
                     
                  
                        1,2,3,6,7,8-HxCDD
                     
                     
                        0,1
                     
                  
                        1,2,3,7,8,9-HxCDD
                     
                     
                        0,1
                     
                  
                        1,2,3,4,6,7,8-HpCDD
                     
                     
                        0,01
                     
                  
                        OCDD
                     
                     
                        0,0003
                     
                  
                        PCDF
                     
                     
                        TEF
                     
                  
                        2,3,7,8-TeCDF
                     
                     
                        0,1
                     
                  
                        1,2,3,7,8-PeCDF
                     
                     
                        0,03
                     
                  
                        2,3,4,7,8-PeCDF
                     
                     
                        0,3
                     
                  
                        1,2,3,4,7,8-HxCDF
                     
                     
                        0,1
                     
                  
                        1,2,3,6,7,8-HxCDF
                     
                     
                        0,1
                     
                  
                        1,2,3,7,8,9-HxCDF
                     
                     
                        0,1
                     
                  
                        2,3,4,6,7,8-HxCDF
                     
                     
                        0,1
                     
                  
                        1,2,3,4,6,7,8-HpCDF
                     
                     
                        0,01
                     
                  
                        1,2,3,4,7,8,9-HpCDF
                     
                     
                        0,01
                     
                  
                        OCDF
                     
                     
                        0,0003”
                     
                  
         
            (*)  A hexabróm-ciklododekán megnevezés alatt a hexabróm-ciklododekán, az 1,2,5,6,9,10-hexabróm-ciklododekán, valamint annak fő diasztereoizomerjei: az alfa-hexabróm-ciklododekán, a béta-hexabróm-ciklododekán és a gamma-hexabróm-ciklododekán értendő.”
         
            (1)  E határértékek kizárólag a veszélyes hulladékok elhelyezésére szolgáló lerakókra vonatkoznak, és nem alkalmazhatók a veszélyes hulladékok végleges elhelyezésére szolgáló földalatti tárolókra, ideértve a sóbányákat is.
         
            (2)  A csillaggal (*) jelölt hulladékok a 2008/98/EK irányelv értelmében veszélyes hulladéknak minősülnek és az említett irányelv rendelkezéseinek hatálya alá tartoznak.
         
            (3)  A hexabróm-ciklododekán megnevezés alatt a hexabróm-ciklododekán, az 1,2,5,6,9,10-hexabróm-ciklododekán, valamint annak fő diasztereoizomerjei: az alfa-hexabróm-ciklododekán, a béta-hexabróm-ciklododekán és a gamma-hexabróm-ciklododekán értendő.
         
            (4)  Az EN 12766-1 és az EN 12766-2 európai szabványokban meghatározott számítási módszert kell alkalmazni.
         
            (5)  A Tanács 1999. április 26-i 1999/31/EK irányelve a hulladéklerakókról (HL L 182., 1999.7.16., 1. o.).
         
            (6)  A Tanács 2002. december 19-i 2003/33/EK határozata az 1999/31/EK irányelv II. mellékletének 16. cikke alapján a hulladékok hulladéklerakókban történő átvételének kritériumairól és eljárásairól (HL L 11., 2003.1.16., 27. o.).